אליפות נגד עצמי
אני משחק עם עצמי כדורסל; בכל ערב, בין העמודים שבחצר,; ואת התרגילים שאני עושה לעצמי; לא הייתי עושה לאף אחד אחר.; אני משחק עם עצמי כדורסל,; אני זורק ועצמי לא תופס.; אני בדרך כלל קולע,; עצמי בדרך כלל מפספס.; אני משחק עם עצמי כדורסל,; ואני את עצמי מנצח תמיד.; ומה שעצמי לא יעשה לי -; עצמי יפסיד.; לעיתים רחוקות עצמי מיתווכח.; "עצמי, תרגע כבר," אומר אני,; "אתה החבר הכי טוב שיש לי; אבל בכדורסל אתה בינוני."; אני משחק עם עצמי כדורסל.; בכל ערב, בין העמודים שבחצר,; ולמרות שאני פי אלף יותר טוב,; מאימון לאימון - גם עצמי משתפר.; ואני חושב לפעמים: מה יהיה; אם עצמי יתחיל את אני לנצח?; מי עוד ישחק איתי כמו שעצמי?; מי יפסיד לי כל ערב לאור הירח?; 